Etter seieren i den russiske finalen ble både sangen og artisten møtt med kritikk fra enkelte hold i Russland. Blant annet ble tadsjikisk-fødte Manizja beskyldt for ikke å være russisk nok. Hun fikk samtidig kritikk for å synge på russisk, noe som ble ansett for å redusere Russlands vinnersjanser i Eurovision Song Contest. Hun fikk sterk støtte fra en rekke kjente russiske kjendiser og sangere, og hun valgte selv å møte kritikken ved å legge ut en sarkastisk video på sosiale medier.